آذربایجان اوردوسونون بؤلمه لری ایشغالدان آزاد ائدیلن لاچین رایونونا داخیل اولوب.
آذربایجان، روسیا و ائرمنیستان آراسیندا ایمضا‌لانان اوچ طرف‌لی بیاناتا اساساً آذربایجان اوردوسونون بؤلمه‌لری دسامبرین 1-ده یئرلی واختلا ساعات 24.00-دا لاچین رایونونا داخیل اولوب.
آذربایجان اوردوسونون سپتامبرین 27-ده باشلاتدیغی عملیات نتیجه سینده 5 شهر، 4 قصبه و 286 کند ایشغالدان آزاد ائدیلدیکدن سونرا ائرمنیستان مغلوب اولدوغونو اعتراف ائدرک ایشغال آلتینداکی ‌آغدام، کلبجر و لاچینی بوشالتماغی نظرده توتان راضیلاشمانی ایمضالامیشدی.
خاطیرلاداق کی، ائرمنیستان اوردوسو نوامبرین 20-ده آغدام-‌دان، نوامبرین 25-ده ایسه کلبجردن چیخمیشدی.
آذربایجان پرزیدنتی ایلهام علی یئو لاچین-ین ایشغال‌دان آزاد اولونماسی موناسیبتیله آذربایجان خالقینی تبریک ائدیب.
